***ஓடு ராஜா ஓடு*** (*Odu Raja Odu*) என்பது 2018ஆம் ஆண்டு வெளிவந்த இந்திய தமிழ் மொழி நகைச்சுவைத் திரைப்படமாகும். இது நிஷாந்த் ரவிந்தரன், ஜதின் சங்கர் ராஜ் ஆகிய இருவரின் இயக்கத்தில் வெளியானது. நிஷாந்த் ரவிந்தரன் திரைக்கதை எழுதி, படத்தொகுப்பையும் கையாண்டுள்ளார். இந்த படத்தில் குரு சோமசுந்தரம், லட்சுமி பிரியா சந்திரமௌலி ஆகியோருடன் ஆனந்தசாமி, நாசர், சாருஹாசன், பவர் ஸ்டார் சீனிவாசன், வெங்கடேஷ் ஹரிநாதன், சோனா ஹைடன் ஆகியோர் முக்கிய கதாபாத்திரங்களில் நடித்துள்ளனர். இந்த திரைப்படத்தில் மூத்த நடிகை சிம்ரன் ஒரு முக்கிய வேடத்தில் மீண்டும் நடித்திருந்தார். மேலும் அவரது கணவர் தீபக் பக்கா கதாநாயகனுக்கு எதிரியாக அறிமுகமானார். இந்த படத்தை விஜய் மூலன் தனது தயாரிப்பு நிறுவனமான விஜய் மூலன் டாக்கீஸ் மூலம் தயாரித்து விநியோகித்தார். அறிமுக இசையமைப்பாளர் தோஷ் நந்தா இசையமைத்துள்ளார். இந்த படம் 17 ஆகஸ்ட் 2018 அன்று திரையரங்குகளில் வெளியிடப்பட்டது.

முன்னதாக விஸ்வரூபம் உள்ளிட்ட படங்களில் தயாரிப்பு மேற்பார்வையாளராக பணியாற்றிய நிஷாந்த் ரவிந்தரன், ஒளிப்பதிவாளர் ஜத்தின் சங்கர் ராஜ் ஆகிய இருவரின் முதல் இயக்குநர் முயற்சியாக 'ஓடு ராஜா ஓடு' என்று பெயரிடப்பட்டது. இந்த படத்தை விஜய் மூலன் தனது தயாரிப்பு நிறுவனமான விஜய் மூலன் டாக்கீஸ் கீழ் தயாரித்தார். மேலும், இராஜேந்திரன் இஎம் மற்றும் வர்கீஸ் மூலன் இணைந்து தயாரித்தனர். சில மலையாளப் படங்களில் ஒலித் துறையின் ஒரு பகுதியாகப் பணியாற்றிய தோஷ் நந்தா இந்தப் படத்திற்கு இசையமைப்பாளராக அறிமுகமானார். படத்தின் அதிகாரப்பூர்வ பட முன்னோட்டம் 5 ஆகஸ்ட் 2018 அன்று வெளியிடப்பட்டது.

படத்தின் முதல் விளம்பர சுவரொட்டியை நடிகர் மாதவன் 23 செப்டம்பர் 2016 அன்று வெளியிட்டார்.

இசை
---

படத்தின் அதிகாரப்பூர்வ பாடலான '*பம் ஹா ரம்'* 4 மார்ச் 2017 அன்று விஜய் சேதுபதி தனது முகநூல் பக்கத்தில் வெளியிட்டார்.

வெளியீடு
--------

இந்தப் படம் 17 ஆகஸ்ட் 2018 அன்று திரையரங்கில் வெளியிடப்பட்டது. திரியரங்கில் நயன்தாரா முக்கிய கதாபாத்திரத்தில் நடித்த மற்றொரு நகைச்சுவை திரைப்படமான கோலமாவு கோகிலாவுடன் மோதியது. படம் விமர்சகர்களிடமிருந்து கலவையான விமர்சனங்களைப் பெற்றது.

சான்றுகள்
---------

1. ↑  "Odu Raja Odu (2018) | Odu Raja Odu Tamil Movie | Odu Raja Odu Review, Cast & Crew, Release Date, Photos, Videos – Filmibeat". *FilmiBeat* (ஆங்கிலம்). 17 August 2018 அன்று பார்க்கப்பட்டது.
2. ↑  *Odu Raja Odu Movie Review {3.0/5}: Critic Review of Odu Raja Odu by Times of India*, 17 August 2018 அன்று பார்க்கப்பட்டது
3. ↑  "கணவருடன் நடித்த சிம்ரன்- ட்ரெய்லர் வெளியீடு (வீடியோ)– News18 Tamil". *News18 Tamil*. 17 August 2018 அன்று பார்க்கப்பட்டது.
4. ↑  "Guru Somasundaram talks about Odu Raja Odu". *Behindwoods*. 2016-10-03. .
5. ↑  "Vijay Moolan Fulfils His Dream With The Film 'Odu Raja Odu'". *Desimartini*. 2018-08-17. .
6. ↑  "'Odu Raja Odu' trailer - Times of India". *The Times of India*. .
7. ↑  Odu Raja Odu (2016-09-23), *Odu Raja Odu | First Look Poster Reveal by Madhavan*, 17 August 2018 அன்று பார்க்கப்பட்டது
8. ↑  "Chennai365 | Actor Madhavan Reveiled First Look Poster of "Odu Raja Odu" Stills | Chennai365". *chennai365.com* (ஆங்கிலம்). 17 August 2018 அன்று பார்க்கப்பட்டது.
9. ↑  divomovies (2017-03-04), *Bum Ha Rum - Odu Raja Odu (Official Promo) Acapella ft. Guru Somasundaram | Nasser | Anandsami*, 2018-08-21 அன்று பார்க்கப்பட்டது
10. ↑  "Vijay Sethupathi". *www.facebook.com* (ஆங்கிலம்). 2018-08-21 அன்று பார்க்கப்பட்டது.
11. ↑  "Weekend Watch: Kolamaavu Kokila, Odu Raja Odu, Annanukku Jey Are The Tamil Releases This Week". *Silverscreen.in*. 2018-08-16. .
12. ↑
13. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *ஓடு ராஜா ஓடு*